ଭୁବନେଶ୍ୱରଃ ୧୯୯୯ ମସିହା ଜାନୁଆରୀ ୯ ତାରିଖ ଅର୍ଥାତ୍ ୨୨ ବର୍ଷ ତଳର ବହୁଚର୍ଚ୍ଚିତ ଅଞ୍ଜନା ମିଶ୍ର ଗଣଦୁଷ୍କର୍ମ ମାମଲାର ମୁଖ୍ୟ ଅଭିଯୁକ୍ତ ବିବନ ଓରଫ ବିବେକାନନ୍ଦ ବିଶ୍ୱାଳଙ୍କୁ କମିଶନରେଟ୍ ପୋଲିସ ଗିରଫ କରିଛି। ଏନେଇ ପ୍ରେସମିଟ୍ରେ ପୋଲିସ କମିଶନର ସୁଧାଂଶୁ ଷଡ଼ଙ୍ଗୀ ସୂଚନା ଦେଇଛନ୍ତି।
ନଭି ମୁମ୍ବାଇ ଆମ୍ବି ଭ୍ୟାଲିରେ ପରିଚୟ ବଦଳାଇ ବିବନ ରହୁଥିଲା। ପାଣି ମିସ୍ତ୍ରୀ ଭାବେ ସେଠି ସେ ଆତ୍ମଗୋପନ କରି ନକଲି ନାଁ ଜଳନ୍ଧର ସ୍ୱାଇଁ ଦେଇ ରହୁଥିଲେ। ବିବନ ପରିବାରଲୋକଙ୍କ ସହ ସମ୍ପର୍କରେ ଥିଲା। ଟଙ୍କା ପଠାଇବାଠୁ ଆରମ୍ଭ କରି କଥାବାର୍ତ୍ତା ଯାଏ ସବୁ ଚାଲିଥିଲା। ଏହାକୁ ଟ୍ରାକ୍ କରି ବିବନ୍ ଆମ୍ବି ଭ୍ୟାଲିରେ ଥିବା ଜାଣିବା ପରେ ବିବନକୁ ଧରିବାକୁ କମିଶନରେଟ୍ ପୋଲିସ୍ ତିନି ମାସ ତଳେ ଅପରେସନ୍ ସାଇଲେଣ୍ଟ ବାଇପର୍ ଆରମ୍ଭ କରିଥିଲା।
